Cameo, aplicația prin care pot fi cumpărate mesaje video de la vedete. Nadia Comăneci, printre celebrități.
Cameo este o aplicație în care utilizatorii pot cumpăra mesaje video de la vedete. Nadia Comăneci este una dintre vedetele înscrise în aplicație. Un mesaj video personalizat de la Floyd Mayweather costă 1.000 de dolari.
Știm foarte bine cât de dificil este uneori să alegem cadoul perfect. Dar cum ar fi să cumpăm un mesaj de la o vedetă? O aplicație creată în State începe să fie din ce în ce mai populară. Se numește Cameo și e disponibilă pe Android și iOS. În aplicație, se pot cumpăra mesaje personalizate de la vedete. Este și Nadia Comăneci acolo. Cu 280 de lei se poate cumpăra o dedicație de la o celebritate. De la atleți, muzicieni până la actori din Game of Thrones, se poate opta pentru un mesaj video sau unul text. Prețul este stabilit chiar de vedetă, iar o parte din sumă este donată către asociații caritabile. Aplicația are aproape 30 de mii de vedete din care utilizatorii pot alege.